NTime - Performance unit testing tool - CodeProject 10,869,485 members (55,700 online)
Last Visit: 31-Dec-99 18:00 Last Update: 16-Sep-14 11:59Refresh1 Hoogty | Maroela Media
Al sou sy dit nie graag wou erken nie, volg Helena Burre haar eie kop, nes haar skipper-pa Jas. Wanneer dié oënskynlik ’n stokkie steek voor haar broer se skoolganery op Stellenbosch, besluit Helena om inderhaas terug te keer van Grenspan in die Vrystaat waar sy die afgelope jaar in ’n dokter se spreekkamer uitgehelp het. Maak nie saak dat sy en Chris amper trouplanne gehad het nie … Dis met die terugkoms op Volleminkbaai dat Helena besef wat sy gemis het. En dat sy weer met Auret Nagel te doene kry.
Hoogty is ’n roman deur E Kotzé, kenner van mense, van die see, en van die troebel en helder waters waardeur verhoudings gaan …
Ek is gebore op 17 Oktober 1933 op die plaas Langrietvlei in die distrik Hopefield. Ek het opgegroei op Doornbaai, ’n vissersdorpie aan die Weskus waar my pa, Coenraad Walters, verbonde was aan die kreeffbriek van North Bay Canning Company. Ek het laerskoolonderrig ontvang in die eemanskooltjie daar en matrikuleer aan die Hoërskool Vredendal in 1950. Daarna volg ek ’n sekretariële kursus en werk by Sanlam totdat ek in 1954 trou met die skipper, Willie Kotze van Lambertsbaai. Vier kinders is uit ons huwelik gebore: ’n dogter, Marlene, en drie seuns, Petru, Hannes en Oostenwald. Gedurende die tydperk van 1954 tot 1972 het ons op verskeie dorpe aan die Weskus gewoon, nl. Lambertsbaai, Walvisbaai en Houtbaai. Swak gesondheid het ’n einde aan Willie se loopbaan ter see gemaak, en ons vestig ons op die plasie Sunnybrook bo-op die Piketberge waar ons byna twintig jaar lank ’n vrugteboerdery bedryf. Na my man se dood in April 1989 gaan woon ek op Vredenburg, geboorteplek van beide my ouers. Na ses jaar verhuis ek Velddrif toe — ’n skilderagtige dorpie aan die Bergrivier, een van die min plekke aan die Weskus wat nog iets van die karakter van ’n vervloë tyd behou het.
Die Afrikaanse Lekkerleesfees